CELEX: 62009CN0069
Language: lt
Date: 2009-02-14 00:00:00
Title: Byla C-69/09 P 2009 m. vasario 14 d. Maktheshim-Agan Holding BV , Makhteshim-Agan Italia Srl , Magan Italia Srl pateiktas apeliacinis skundas dėl 2008 m. lapkričio 26 d. Pirmosios instancijos teismo (šeštoji kolegija) priimtos nutarties byloje T-393/06 Makhteshim-Agan Holding BV ir kt. prieš Komisiją

4.4.2009   
            
            
               LT
            
            
               Europos Sąjungos oficialusis leidinys
            
            
               C 82/22
            
         2009 m. vasario 14 d.Maktheshim-Agan Holding BV, Makhteshim-Agan Italia Srl, Magan Italia Srl pateiktas apeliacinis skundas dėl 2008 m. lapkričio 26 d. Pirmosios instancijos teismo (šeštoji kolegija) priimtos nutarties byloje T-393/06 Makhteshim-Agan Holding BV ir kt. prieš Komisiją
   
   (Byla C-69/09 P)
   (2009/C 82/39)
   Proceso kalba: anglų
   Šalys
   
      Apeliantės: Maktheshim-Agan Holding BV, Makhteshim-Agan Italia Srl, Magan Italia Srl, atstovaujamos advokatų K. Van Maldegem, C. Mereu
   
      Kita proceso šalis: Europos Bendrijų Komisija
   Apeliančių reikalavimai
   
               —
            
            
               panaikinti Pirmosios instancijos teismo nutartį byloje T-393/06 ir pripažinti apeliančių ieškinį dėl panaikinimo priimtinu ir
            
         
               —
            
            
               panaikinti skundžiamą sprendimą arba
            
         
               —
            
            
               grąžinti bylą Pirmosios instancijos teismui, kad priimtų sprendimą dėl apeliančių ieškinio dėl panaikinimo ir
            
         
               —
            
            
               priteisti iš Komisijos visas bylinėjimosi išlaidas (įskaitant išlaidas Pirmosios instancijos teisme).
            
         Apeliacinio skundo pagrindai ir pagrindiniai argumentai
   Apeliantės tvirtina, kad Pirmosios instancijos teismas padarė teisės klaidą atmesdamas jų ieškinį dėl Europos Komisijos sprendimo, esančio 2006 m. spalio 12 d. laiške, neįrašyti veikliosios medžiagos azinphos-methyl į 1991 m. liepos 15 d. Direktyvos 91/414/EEB dėl augalų apsaugos produktų pateikimo į rinką (1) I priedą (toliau — skundžiamas sprendimas) panaikinimo.
   Apeliantės konkrečiai kalbant teigia, kad Pirmosios instancijos teismas padarė teisės klaidą atmesdamas jų ieškinį kaip nepriimtiną. Jis neteisingai nusprendė, kad skundžiamas sprendimas nėra aktas, kurį galima skųsti pagal EB Sutarties 230 straipsnį.
   
      (1)  OL L 230, p. 1. 2004 m. specialusis leidimas lietuvių k., 3 sk., 11 t., p. 332.